मख’नो गोनां दि, थांनाय गोलाव समनिफ्रायनो एम.पि. बिथांखौ बिपिएफ दोलोनि गोबां मेल मिथिंनिफ्राय आनज्रायनानै थाबोबाय थानायखौ नुनो मोनबोदोंमोन। दिनै खौरांगिरि मेलनि जोहै बिथाङा गावखौ नागारनानै बिपिएफ दोलोआ जा गोसो बेखौनो मावफुंनो हासिगौ होनना फोरमायथिदों। लोगोसे बिथाङा बिपिएफ दोलोनि मावफुं आफादगिरि मासिखौ नागारदों ब्लाबो सासे साधारन सुबुं महरै गावखौ बिपिएफनिनो सोद्रोमा महरै दं होननानैबो बुंथिना लादों।